Ectopistes
Ectopistes femina, anno 1896 vel 1898 picta, in aviario Caroli Otis Whitman conservata Animalia — Chordata Classis : Aves  Ordo : Columbiformes  Familia : Columbidae  Subfamilia : Columbinae  Tribus : Columbini  Genus : †Ectopistes  Swainson, 1827 Species : †E. migratorius  Ectopistes migratorius  (Linnaeus, 1766)   Conservationis status EX Exstincta (IUCN 3.1) Synonyma * Columba migratoria Linnaeus, 1766 Columba canadensis Linnaeus, 1766 Ectopistes migratoria Swainson, 1827 Territorium Prior ectopistum distributio, habitatione ordinaria aurantio colore, regione feturae rubro colorata Ectopistes (a verbo Graeco ἐκτοπίζω 'loco moveo, migro') est genus avium exstinctarum familiae Columbidarum ordinis Columbiformium, cui est una sola species, Ectopistes migratorius, quae in America Sseptentrionali endemica fuit. Genus ei propinquissimum est Patagioenas. Ectopistes dimorphismum sexualem monstravit, nam mas fuit inter 39 et 41 cm longus, in parte superiore cinereus, in parte inferiore dilutior, pennis aëneis iridescentibus in collo, maculis nigris in alis; femina fuit inter 38 et 40 cm longa, mare hebetior et fulvior. Iuvenilis fuit feminae similis, sed non iridescens. Ectopistes silvas deciduas partis orientalis Americae Septentrionalis aliquandoque alios locos incolabat, sed circa Lacus Magnos fetabat. Gregibus ingentibus migrabant, cibum, suffugium, ac locos feturae quaerens. Olim avis omnes alias aves Americae Septentrionalis superabat, numero inter tres et quinque milliarda tempore summae multitudinis, sed non semper tot erant et numerus multum variabat. Ectopistes cito volebat, celeritates 100 chiliometra per horam attingens. Praesertim glandes aliique fructus et invertebrata edebat. In grege insistebat et fetabat, fortasse propter strategiam saturationis praedatoris. Ectopistes Americani indigenae diu venabantur, sed venatio post Europaeorum adventum, et praesertim saeculo undevicensimo, crescit. Caro ectopistis, cibus insumptuosus, multum in mercatu vendebatur. Aliae exstinctionis causae fuerunt deminutio numeri ectopistum parientium, ad speciem conservandam necessarii, et perditio silvarum ubi habitaverant. Numerus avium lente inter 1800 et 1870, cito inter 1870 et 1890 deminutus est. Ultimus ectopistes ferus notus anno 1901 telo deiectus est. Tres greges avium in captivitate superstites fuerunt, sed denique ultimus ectopistes notus, nomine Martha, die 1 Septembris 1914 in horto zoologico Cincinnatensi mortuus est. Perditio huius speciei exemplum famosum exstinctionis ab hominibus effectae est.